Achdorf (Blumberg)

**Achdorf** isch èn Ortsdeil von èrè Gmeind am öschtlichschtè Punkt vum Wuètèdal. Sie isch am 1. Januar 1972 dè Gmeind Blummbärg (Schwarzwald-Baar-Chreis, Badè-Württèbärg) aagliderèt worrè.

## Gliderig

Zum Hauptort Achdorf ghöred d Ort Aselfingè un Überachè im Wuètèdal un d Ort Eschach un Opferdingè im Krottèbachdal, èm sognanntè Obberdal.
Im ehemõligè Gebièt vo Achdorf sin diè Wüschtungè Helzèhofè un Katzaunschtaigi südlich vo Achdorf, Weschbach un Müllifingè weschtlich vo Aselfingè, Bachreuthòf un Dampfhuusè nördlich vo Aselfingè im Aubachdal, Zimmerè un Keglingè im Dreiegg Opferdingè, Eschach un Berringè im Waald. Diè Wüstungè sin hüt no Bschtanddeil vo Landschaftsnämmè.

## Geografy

Achdorf lyt im Wuètèdal an èrè Stell, wo s Dal èn breiti Dalsollè uffwyst, èm Dalbeggi, wo mit Wuètèknüè bezeichnèt wörd. Flussobsi vo sellem Beggi erschtreckt sich d Wuètèschlucht, nõch èm Rächtsknick vo öppè 100 Grad, wo d Wuètè bim Wuètèknüè beschrybt, lyget in südweschtlicher Richtig, also flussabsi, d Wuètèflüè.
Öschtlich vom Dorf erhebt sich diè link Dalwangè zu dè sognanntè Blummbärger Pfortè. D Pfortè isch diè Stell, wo vor bis zuè nèrè Zit vor ca. 70.000 Johr s Urschtròmdal vo dè Donau gu Oschtè gschtreebt isch. D Wuètè sich bis zu dèmm Zitpunkt also dè Obberlauf vo dè Urdonau gsi. Hüt flüèßt in Gegèrichtig, also nõch Weschtè, s Schleifèbächle vo Blummbärg obbè abbè. D Pfortè bildet èn nidrigè Pass, wo flankyrt wörd vom Eichbärg im Nordè bzw. Nordoschtè vo Achdorf, un èm Buèchbärg im Südè bzw. Südoschtè vo Achdorf.

## Gschichtè
D Gründig vom Ort Achdorf gòt ca. uff s Johr 750 zrugg. D Gründig vo dè anderè, hüt no exischtent! Ort, gòt uff d Johr 802 (Aselfingè), 10. Johrhundert (Eschach un Opferdingè) un ca. 1300 (Überachè) zrugg. Genaueri Aagaabè lôn sich dört natürlich nimmi drèffè, well Hischtoriker nu Vomuètigè aaschtellè könned.

D Gmeind Achdorf isch durch villi Händ gangè. Vom 18. Johrhundert bis 1806 hèt d Gmeind zum Kloschter Sankt Bläsy ghört. Vom Johr 1806, nõchdèmm Napoleon Dütschland überrennt hèt, bis is Johr 1972 isch Achdorf è eigèschtändigi Gmeind im Landchreis Donaueschingè gsi. Nõch dè Chreisreform sin Deili vo dè ehemõligè Gmeind èm Landchreis Waldshuèt zuèkeit, wa dè betroffenè Bewooner vom Wyler a dè Wuètèmülli bis hüt missfallè duèt, well s für d Achdorfer un Ewèdinger gu Donaueschingè übber Huusè vor Waald vill nôcher isch wiè uff Waldshuèt.

## Infraschtruktur un Wûrtschaft
Achdorf isch stark landwûrtschaftlich brägt; es wörred abber nu no wènnigi Höf im Haupterwèrb gfüürt.

## Vokeer
### Strõßè
Vo Nord nõch Süd durchschnydet d K 5742 dè Ort. Si vobindet d Ortschaftè Achdorf, Eschach un Opferdingè mit dè Nõchbõrört Fiètzè im Südè, un Huusè vor Waald im Nordoschtè. Dè Strõßèabschnitt Achdorf-Fiètzè stòt ußerdèmm unter Denkmõlschutz un wörd vo dè Yheimischè nit nu wegè dè intresantè Streggèfüürig gèrn als *Wellblèchwäg* bezeichnèt. 
D Chreisstrõßè 5747 un 5743 sin d Strõßè vo Achdorf gu Blummbärg bzw. in Richtig Wuètèmülli bis zu dè Chreisgränz, wo obber- un unterhalb vo dè Wuètè bildet wörd, d K5744 vobindet Opferdingè mit Berringè.
Ußerdèmm git s meereri Gmeindstrõßè, wo s Achdorfer Dalbeggè mit dè Ort Luusä, Blomegg un Ewèdingè im Landchreis Waldshuèt vobindè.

### Baan
Diè im Johr 1890 eröffneti Sauschwänzlebaan het urschprünglich durch d Wuètèflüè übber Achdorf, Huusè vor Waald mit Donaueschingè bzw. mit dè Höllèdalbaan vobundè wörrè. Uffgrund vo dè Wûrtschaftskrisè 1873 hèt diè Badischi Staatsysèbaa d Blaanigè 1875 schlièßlich voworfè. D Streggi im Wuètèdal hèt denn 15 Johr als Èndschtation diènt, bis d Sauschwänzlebaan ca. 3-4 km öschtlich un barallèl zu dè Wuètèflüè übber Fiètzè un Zollhuus uff d Baar gfüürt worrè isch.

## Persönlichkeitè
I dè Gmeind Achdorf hèt dè berüümte Dichter Josef Viktor vo Scheffèl (1826–1886) mèngmòl i dè *Linde zu Achdorf* logyrt, welli hüt *Scheffellinde* heißt.

## Bolitik
Z Achdorf git s èn Ortsvorschteher, wellè im dotal sechsköpfigè Ortschaftsrõt vo Achdorf vorschtòòt.

## Tourismus
Achdorf vofüègt übber è Huus für Feriègäscht, wo *Haus des Gastes* betitlèt isch. Witerhy fungyrt s Dorf am Wuètèknüè sit dè Widderentdeckig vo dè Wuètèschlucht als touristischi Attraktion als unterè Èndpunkt für Tourè i d Wuètèschlucht. Selli Bosition isch sit dè Eröffnig vo dè Wanderroutè *[[Schluchtensteig|Schluchtèschteig]]* witer gfeschtigèt worrè, well diè 2. Etappè diräkt am Aafang durch Achdorf durrè füürt.

## Fuèßnotè